मुस्लिम समाज में दहेज प्रथा खत्म करने पर हुई बैठक
छतरपुर | मुस्लिमसमाज में दहेज प्रथा खत्म करने की चलाई जा रही मुहिम को लेकर मानदेया के मस्जिद परिसर में बैठक की गई। इसमें मुतालबा-ए-दहेज और तिलक रोको तहरीक के प्रमंडलीय अध्यक्ष हाजी मुमताज अली ने लोगों से कहा कि समाज में दहेज प्रथा कोढ़ बन गई है। इस बीमारी की चपेट में सभी धर्म समुदाय के लोग हैं। इसके कारण बेटियां आत्महत्या कर रही हैं। दहेज के खातिर बेटियों को जलाया जा रहा है। उन्होंने बताया कि दहेज प्रथा को रोकने को लेकर 7 मार्च को डालटेनगंज के शिवाजी मैदान में पलामू प्रमंडलीय स्तर पर एक दिवसीय महा सम्मलेन का आयोजन होगा। इस मौके पर सदर मो आशिफ एकबाल, सेक्रेट्री नौखेज खान, नईमुद्दीन अंसारी, आमीन अंसारी, वसी अहमद सहित सैकड़ों लोग शामिल थे।
hin_Deva hin_Deva